b'\n_START_ARTICLE_\nMikojan-Gurevi\xc4\x8d MiG-21\n_START_SECTION_\nZasnova in razvoj letala\n_START_PARAGRAPH_\nRazvijati so ga za\xc4\x8deli na za\xc4\x8detku petdesetih let prej\xc5\xa1njega stoletja, prvi prototip pa je vzletel leta 1955. Javnosti so ga prvi\xc4\x8d predstavili leta 1956. V uporabo pri sovjetskem voja\xc5\xa1kem letalstvu je vstopil leta 1959. Letala MiG-21 so sodelovala v \xc5\xa1tevilnih voja\xc5\xa1kih akcijah in vojnah kot lovci in prestrezniki. V vietnamski vojni so predstavljala najmo\xc4\x8dnej\xc5\xa1e oro\xc5\xbeje vietkongovskih letalskih sil. Poleg Sovjetske Zveze je letala MiG-21 uporabljalo ve\xc4\x8d kot trideset voja\xc5\xa1kih letalstev, vklju\xc4\x8dno z nekaj "na Zahod orientiranimi". Nekaj razli\xc4\x8dic MiG-21 so izdelovali tudi zunaj Sovjetske Zveze, na Kitajskem, kjer so leta 1964 za\xc4\x8deli z licen\xc4\x8dno proizvodnjo pod oznako J-7, leta 1984 pa so za\xc4\x8deli izdelovati modernej\xc5\xa1o licen\xc4\x8dno kopijo z oznako F-7. Kljub relativno stari zasnovi letala MiG-21 v nekaterih voja\xc5\xa1kih letalstvih uporabljajo \xc5\xa1e danes. Na \xc4\x8ce\xc5\xa1kem so jih celo prilagodili NATO standardom. Za ta letala, ki so trenutno \xc5\xa1e v uporabi sta Izrael v sodelovanju z Romunijo in Rusija izdelala na\xc4\x8drte za posodobitev.'